[{"text_idx": "#000001", "text": "Mae\u2019r gymdeithas wedi datblygu\u2019n helaeth iawn ers y dyddiau cynnar hynny, ac mae tri digwyddiad y Gymdeithas, sef yr W\u0302yl Tyddyn a Chefn Gwlad, Sioe Frenhinol Cymru, a\u2019r Ffair Aeaf, wedi dod yn ddigwyddiadau pwysig yng nghalendr amaethyddol Cymru."}, {"text_idx": "#000006", "text": "Neuadd Fwyd y Ffair Aeaf"}, {"text_idx": "#000008", "text": "Mae deuddydd ardderchog yn llawn hwyl wedi\u2019u mwynhau gan filoedd yng Ngw\u0302yl Tyddyn a Chefn Gwlad Frenhinol Cymru yn Llanelwedd y penwythnos hwn. Roedd yr w\u0302yl ddeuddydd yn ddathliad o fywyd gwledig, yn arddangos gwir amrywiaeth cefn gwlad Cymru, a bu\u2019n ddiwrnod allan gwych i deuluoedd ifanc, tyddynwyr, ac unrhyw un sydd a\u0302 chariad at yr awyr agored."}, {"text_idx": "#000009", "text": "Gyda chyfleoedd i fanteisio ar amrywiaeth eang o wybodaeth yng Nghanolfan y Tyddynwyr, roedd ffermwyr sy\u2019n cadw tyddyn yn gallu dod i wybod am bob math o weithgareddau diddorol, yn cynnwys sgyrsiau ar gychwyn arni gyda\u2019u siwrnai ffermio, cadw gwenyn, ac arddangosiadau llaeth geifr. Roedd amrywiaeth o stondinau i\u2019w mwynhau a phethau i\u2019w gweld, o Gabanau Bugail i Ddreigiau Barfog!"}, {"text_idx": "#000010", "text": "Fe wnaeth Cyswllt Ffermio Garddwriaeth gymryd Canolfan yr Aelodau drosodd ar gyfer Marchnad y Tyfwyr, gan roi\u2019r cyfle i dyfwyr arddangos a gwerthu eu nwyddau dros y ddau ddiwrnod."}, {"text_idx": "#000011", "text": "Mae\u2019r W\u0302yl Tyddyn a Chefn Gwlad bob amser yn llawn adloniant cyffrous, a \u2019doedd eleni ddim yn eithriad. O gystadlaethau torri coed a choedwigaeth, i\u2019r Gwersyll Ail-greu Canoloesol, roedd yna gyfoeth o wahanol grefftau gwledig ar ddangos. Roedd yr Ardal Bywyd Gwledig yn fwrlwm o weithgareddau i roi cynnig arnynt, megis y cwrs beicio i blant, sgiliau syrcas gan Syrcas Deuluol Panic, a Sioe Gw\u0302n Nofelti Morgannwg gyda\u2019r cyfle i ddod a\u0302\u2019ch ci eich hun i gymryd rhan! Cafodd y Brif Sioe Gw\u0302n Agored ei chynnal yn yr Ardal Bywyd Gwledig hefyd, ble gwelsom gannoedd o gw\u0302n yn cystadlu i gymhwyso ar gyfer Crufts 2024."}, {"text_idx": "#000012", "text": "Yn denu cystadleuwyr a thyddynwyr o bell ac agos, roedd yna resaid ragorol o anifeiliaid yng nghystadlaethau\u2019r da byw a\u2019r ceffylau ym mhob adran, ac roedd hyd yn oed seren Radio Cymru, Ifan Jones Evans ar ein panel beirniadu defaid. Ychwanegwyd nifer o ddosbarthiadau ceffylau newydd eleni, a\u2019r brif un oedd rowndiau cymhwyso Se\u0302r y Dyfodol ar gyfer Sioe Geffylau Ryngwladol Llundain 2023. Cyflwynodd y Gymdeithas ddosbarthiadau Cynhyrchwyd Gartref newydd sbon hefyd gyda chymorth Cymdeithas y Merlod a\u2019r Cobiau Cymreig (WPCS). Bu\u2019r dosbarthiadau hyn yn ffefryn gyda theuluoedd gydag ond aelodau teulu yn gallu cymryd rhan."}, {"text_idx": "#000013", "text": "I lawer, mae\u2019r W\u0302yl yn gyflwyniad i\u2019r byd dangos, ac yn gam cyntaf i fyny\u2019r ysgol at arddangos mewn digwyddiadau mwy. Mae\u2019n gyfle gwych i gyfeirio sylw at y bridiau mwy traddodiadol, prin, a brodorol ac i\u2019r cyhoedd werthfawrogi\u2019r holl amrywiol fridiau o bob cwr o\u2019r Deyrnas Unedig."}, {"text_idx": "#000015", "text": "Cawsom ein bendithio a\u0302 thywydd rhagorol trwy gydol y penwythnos, a gyfrannodd at yr awyrgylch cadarnhaol o deimlo\u2019n dda o gwmpas Maes y Sioe.\u201d"}, {"text_idx": "#000018", "text": "Ni fyddai\u2019r un o ddigwyddiadau\u2019r Gymdeithas yn gyflawn heb ei gynnig o fwyd a diod ac ni wnaeth Gw\u0302yl eleni ddim siomi. Yn ogystal a\u0302\u2019r Neuadd Fwyd sy\u2019n croesawu cynhyrchwyr yn arddangos y cynnyrch gorau un o Gymru, roedd yr Ardal Bwyd Stryd boblogaidd yn llawn ffrwst gydol y penwythnos gyda phobl yn cymryd ennyd i ymlacio a mwynhau hufen ia\u0302 yn yr heulwen."}, {"text_idx": "#000020", "text": "Gan edrych ymlaen at y dyfodol, meddai Prif Weithredwr CAFC, Aled Rhys Jones, \u201cDyna ddeuddydd anhygoel yr ydym wedi\u2019i gael yma yn yr W\u0302yl Tyddyn a Chefn Gwlad. Mae\u2019r tywydd wedi bod yn ogoneddus, mae\u2019r awyrgylch wedi bod yn ffantastig. Mae nifer enfawr o bobl, teuluoedd o bob cwr o Gymru a thu hwnt wedi dod yma i fwynhau\u2019r anifeiliaid, y bwyd, a\u2019r adloniant. Bu\u2019n benwythnos penigamp yma ar faes y sioe. Ond mae hi\u2019n amser i edrych ymlaen yn awr, mae cyfri\u2019r dyddiau yn dechrau... dim ond naw wythnos tan Sioe Frenhinol Cymru!\u201d"}, {"text_idx": "#000077", "text": "Pencampwriaeth Ceffylau Rasio a Ailhyfforddwyd"}]